Water Polo Arena

Vaterpolo arena (engleski: Water Polo Arena) je montažna sportska dvorana namenjena takmičenjima u vaterpolu tokom Letnjih olimpijskih igara 2012. Nalazi se u jugoistočnom delu Olimpijskog parka u istočnom delu Londona (Ujedinjeno Kraljevstvo), neposredno kraj plivačkog centra. Kapacitet dvorane je 5.000 sedećih mesta smeštenih u okviru jedne tribine, što svim gledaocima omogućava čist pogled na semafor koji se nalazi na suprotnoj strani tribine. U dvorani se nalazi glavni bazen dužine 37 m na kojem se odigravaju utakmice i manji bazen namenjen treninzima. Krov je prekriven srebrnom folijom i odlikuje ga veliki pad u jednom pravcu (sa 25 na 6 metara). Zanimljivo je i to da je ovo ujedno i prva dvorana izgrađena posebno za takmičenja u vaterpolu u istoriji Olimpijskih igara. Nakon igara dvorana će u celosti biti razmontirana i uklonjena. Povezano Vaterpolo na olimpijskim igrama Letnje olimpijske igre 2012. Olimpijski park (London) Reference Vanjske veze Službena prezentacija na sajtu O.O. LOI 2012.